stanford-oval/wikipedia huggingface dataset:
ולנטין קטייב
לאחר מלחמת האזרחים

בשנת 1921 קטייב עבר לחרקוב והתגורר עם יורי אולשה. בשנת 1922 עבר למוסקבה והחל לעבוד במדור סאטירי של עיתון מקומי.
במהלך שנות ה-20 קטייב פרסם מספר יצירות אך הידועה מכולם הייתה נובלה על חיי הנוער באודסה שפורסמה בשנת 1936 "מפרש בודד מלבין באופק", (Белеет парус одинокий) (הספר תורגם לעברית על ידי לאה גולדברג בשנת 1946).. לאחר מלחמת העולם השנייה הוא כתב עוד שלוש נובלות המשך וביחד הם יצרו טטרה-לוגיה "גלי הים השחור".
בשנת 1928 הועלה מחזה שלו על במת התיאטרון האמנותי של מוסקבה. בהמשך הוא כתב מספר מחזות נוספים.
במהלך הטיהורים הגדולים הוא ניסה לעזור לאוסיפ מנדלשטם גם לאחר מעצרו.
בשנת 1946 פרסם קטייב בירחון הספרותי אוקטובר נובלה בשם "בן הגדוד" על ילדי המלחמה. וכבר באותה שנה צולם על פיה סרט שזכה להצלחה רבה.
בשנת 1955 קטייב מונה לעורך ראשי של הירחון הספרותי "יונוסט" (נוער), אותו הקים וכיהן בתפקיד זה עד לשנת 1961. ככל הנראה הוא פוטר בעקבות פרסום של נובלה של ואסילי אקסיונוב על דפי הירחון. בשנת 1966 חתם על עצומה של 25 פעילי תרבות נגד ניסיונות לטהר את שמו ופעילותו של יוסיף סטלין. בשנת 1973 הוא חתם על מכתב בגנות פעילותם של אלכסנדר סולז'ניצין ואנדריי סחרוב נגד השלטון הסובייטי.
בשנות ה-60 וה-70 של המאה ה-20 קטייב פרסם מספר יצירות על בסיס חומר אוטוביוגרפי. הנובלה הידוע ביותר הייתה "נזר היהלומים שלי" "Алмазный мой венец" שפורסמה בשנת 1978 ותארה דמויות בולטות של הספרות הסובייטית בשנות ה-20 תחת שמות בדויים אך ניתנים לזיהוי.
קטייב נפטר בשנת 1986 ונטמן בבית העלמין נובודוויצ'יה.
משפחתו

קטייב נישא שלוש פעמים. בשנת 1921 התחתן עם לודמילה גרשוני, בתו של רפאל גרשוני, סוחר יהודי ידוע מאודסה. כעבור שנה הזוג התגרש. בשנת 1923 התחתן עם אנה קובלנקו וחיי איתה עד לשנת 1935. באותה שנה התחתן עם אסתר ברנר שהייתה צעירה ממנו ב-16 שנים. הנישואין נמשכו עד מותו של קטייב. מאשתו השלישית נולדו לקטייב שני ילדיו היחידים - בת יבגניה ובן פאבל. יבגניה נישאה למשורר וסופר יידי אהרון ורגליס. פאבל קטייב היה סופר ועיתונאי.
אמה (סרט טלוויזיה)

| --- | --- |

 מבוסס על:  אמה מאת ג'יין אוסטן
 בימוי:  דיארמוד לורנס 
 הופק בידי:  סו בירטוויסל
 תסריט:  אנדרו דייוויס 
 עריכה:  Don Fairservice 
 שחקנים ראשיים:  קייט בקינסייל סמנתה מורטון סמנתה בונד מארק סטרונג
 מוזיקה:  דומיניק מולדווני 
 צילום:  רמי אדפרסין 
 מדינה:  הממלכה המאוחדת 
 חברה מפיצה:  United Film and Television A&E Television Network Meridian Broadcasting
 שיטת הפצה:  וידאו על פי דרישה, ישירות לווידיאו 
 הקרנת בכורה:  24 בנובמבר 1996
 משך הקרנה:  107 דק' 
 שפת הסרט:  אנגלית 
 סוגה:  סדרת דרמה, סרט מבוסס יצירה ספרותית 
 תקציב:  2.5 מיליון ליש"ט
 דף הסרט ב־IMDb
 
אמה (באנגלית: Emma) הוא עיבוד לטלוויזיה של רומן באותו שם מאת ג'יין אוסטן שיצא לאור ב-1815. סרט הטלוויזיה הופק בשנת 1996 על ידי רשת ITV בבימויו של דיארמויד לורנס ובעיבודו של אנדרו דייוויס. באותה שנה יצא לאקרנים עיבוד נוסף של הרומן הסרט "אמה" בהפקת מירמקס ובכיכובה של גווינת' פלטרו. בסרט הטלוויזיה מגלמת קייט בקינסייל את דמותה של אמה. עוד משתתפים בסרט סמנתה מורטון בתפקיד הארייט סמית' ומארק סטרונג בדמות מר נייטלי.
זמן קצר לפני כן, ב-1995, עיבד דייוויס רומן נוסף של אוסטן שהפך לסדרת טלוויזיה מצליחה "גאווה ודעה קדומה" עבור רשת ה-BBC. הוא הציע ל-BBC לעבד גם את הרומן "אמה", אבל ב-BBC כבר חתמו על הסכם על תסריטאי אחר, ודייוויס פנה עם הרעיון ל-ITV.
הסרט "אמה" זכה לביקורות חיוביות מהמבקרים, שסברו שהוא מתעלה על הגרסה של מירמקס. רובם התמקדו בהופעתה של בקינסייל כגולת הכותרת של הסרט. הסרט שודר לראשונה ב-ITV ב-24 בנובמבר 1996, וצפו בו כ-12 מיליון איש. ב-16 בפברואר 1997 שודר לראשונה בערוץ האמריקאי A&E.
תקציר עלילה

מיס אמה וודהאוס מהרטפילד, השוכנת סמוך לעיירה הייבורי, היא צעירה יפה ועשירה. על אף שהחליטה שהיא עצמה לעולם לא תתחתן, היא מייחסת לעצמה את השידוך של מיס טיילור למר וסטון האלמן. אמה מחליטה למצוא בני זוג לרווקים שבין המכרים שלה, בניגוד לעמדתו של מר נייטלי המזהיר אותה לא להתערב בחייהם של אחרים. נייטלי הוא ידיד ותיק של משפחת וודהאוס, הוא גם הגיס של אמה, ובעל אחוזת דונוול אבי. אמה רוצה לשדך את חברתה החדשה, הארייט, שהיא צעירה יתומה ויפה, לכומר הקהילה מר אלטון. כישלונה הצורב מתברר לה כשהיא מגלה לחרדתה שאלטון רוצה להתחתן איתה, ולא עם הארייט.
להייבורי מגיעים תושבים חדשים, בהם מיס פיירפקס הצעירה היתומה, ואשתו החדשה והיומרנית של מר אלטון. פרנק צ'רצ'יל, בנו של מר וסטון מנישואיו הראשונים, מגיע להייבורי לראשונה ומעורר עניין רב בקרב הקהילה. אמה, שבטוחה ביכולתה לדעת מה שאחרים חושבים ומרגישים, חושבת שפרנק מאוהב בה ורוצה להתחתן איתה. לבסוף מתברר שפרנק ומיס פיירפקס היו מאורסים בסתר, בעוד אמה מגלה מה הם רגשותיה האמיתיים כלפי מר נייטלי.
צוות השחקנים

קייט בקינסייל – אמה וודהאוס
ברנרד הפטון – מר וודהאוס
מארק סטרונג – מר נייטלי
סמנתה מורטון – הארייט סמית'
אוליביה ויליאמס – ג'יין פיירפקס
ג'יימס הייזלדין – מר וסטון
סמנתה בונד – מיס טיילור / גברת וסטון
ריימונד קולטהרד – פרנק צ'רצ'יל
דומיניק רוואן – מר אלטון
לוסי רובינסון – גברת אלטון
פרונלה סקיילס – מיס בייטס
סילביה ברטר – גברת בייטס
גאי הנרי – ג'ון נייטלי
דידו מיילס – איזבלה נייטלי
אליסטר פטרי – רוברט מרטין
הפקה

התסריטאי אנדרו דייוויס עיבד לטלוויזיה את הרומן "אמה" מאת ג'יין אוסטן. ב-1995 הוא כתב את התסריט לסדרה המצליחה "גאווה ודעה קדומה" בכיכובם של ג'ניפר אילי וקולין פירת' ששודרה ב-BBC. דייוויס הציע ל-BBC לעבד גם את הרומן "אמה", אבל הם דחו אותו כי כבר הזמינו את התסריט אצל סנדי ולץ'. בתגובה לכך פנה דייוויס לרשת המתחרה ITV. כל צוות ההפקה של "גאווה ודעה קדומה" הצטרפו אל דייוויס בהפקה של הסרט "אמה".
צילומי הסרט נערכו במהלך קיץ 1996. עלות ההפקה הייתה כ-2.5 מיליון ליש"ט.
הפקה > אתרי צילומים

ברוטון קאסל (אנ'), בנבורי – דונוול אבי
סודלי קאסל (אנ'), גלוסטרשייר – צילומי החוץ של דונוול אבי
סטנוויי האוס (אנ') סטנוויי (אנ'), צ'לטנהאם, גלוסטרשייר – צילומי הפנים של דונוול אבי
טרפלגר פארק (אנ'), סולסברי – הארטפילד
דורני קורט (אנ'), דורני, בקינגהאמשייר – ראנדלס (בית משפחת וסטון)
לאקוק, וילטשייר – הכפר הייבורי
ת'יים פארק, אוקספורדשייר – חוות אבי מיל, צילומי הפנים בהארטפילד ועוד
שידורים

הסרט "אמה" שודר ב-ITV ב-24 בנובמבר 1996, עם קהל צופים של 12 מיליון איש. בארצות הברית שודר הסרט בערוץ A&E ב-16 בפברואר 1997. ב-1999 הופץ הסרט ב-DVD.
ב-2007 שודר הסרט במסגרת "עונת ג'יין אוסטן" של רשת ITV, וב-23 במרץ 2008 במסגרת "מרתון ג'יין אוסטן" ברשת PBS. עוד שודר הסרט ב-27 בדצמבר 2008 כחלק מסדרת "ספיישל" לחג המולד בערוץ BBC One.
פרסים

| פרס | קטגוריה | מועמדים וזוכים | תוצאה |
| --- | --- | --- | --- |
| פרס באפט"א לטלוויזיה | האיפור הטוב ביותר ועיצוב השיער | מרי הילמן | מועמדות |
| פסטיבל הטלוויזיה הבינלאומי של ברצלונה | המיני-סדרה הטובה ביותר | "אמה" | זכייה |
| פרס אמי לבידור בפריים טיים | עיצוב מצטיין במיני-סדרה או בספיישל | דון טיילור (מעצב הפקה), ג'ו גרייסמארק (ארט דיירקטור), ג'ון בוש (תפאורן) | זכייה |
| פרס אמי לבידור בפריים טיים | עיצוב תלבושות מצטיין במיני-סדרה או בסרט | ג'ני ביוואן (אנ') | זכייה |
הערות שוליים

↑  Gliatto, Tom (17 בפברואר 1997). "Picks and Pans Review: Emma". People. נבדק ב-10 במרץ 2013. {{cite web}}:  (עזרה)
↑  James, Caryn (15 בפברואר 1997). "An 'Emma' Both Darker And Funnier". הניו יורק טיימס. נבדק ב-10 במרץ 2013. {{cite web}}:  (עזרה)
1 2 3  Garner, Clare (14 ביולי 1996). "TV drama kings fall out over Jane Austen". The Independent. נבדק ב-10 במרץ 2013. {{cite web}}:  (עזרה)
↑  Cohen, Julie (6 בספטמבר 1996). "Battle of the Bodice Rippers". Daily Mail. אורכב מ-המקור ב-2016-09-10. נבדק ב-10 במרץ 2013. {{cite web}}:  (עזרה)
↑  Gibson, Owen (10 בנובמבר 2005). "ITV calls in Jane Austen to halt slide in ratings". The Guardian. נבדק ב-10 במרץ 2013. {{cite web}}:  (עזרה)
↑  "Three Jane Austen dramas for ITV". BBC News. 10 בנובמבר 2005. נבדק ב-10 במרץ 2013. {{cite web}}:  (עזרה)
↑  Greenfield, Sayre N.; Troost, Linda V. (2001). Jane Austen in Hollywood. University Press of Kentucky. p. 1. ISBN 978-0-8131-9006-8.
↑    Chris Irvine,Chrisirvine, ‏Jane Austen's recent adaptations, The Telegraph, 14 September 2009
↑  "Awards database". British Academy of Film and Television Arts. נבדק ב-27 בנובמבר 2012. {{cite web}}:  (עזרה) Type in 1996 and television to perform search
נשות הכדורגלנים

| --- | --- |

כותרת הפתיחה
 סוגה:  דרמה, אופרת סבון
 יוצרים:  מוריאן צ'אדוויק   אן מקמנוס
 שחקנים:  זואי לוקר   ג'וליאן טיילפורט   ליילה רואס   סוזי איימי   אליסון ניומן   גארי לוסי   ג'סי בירדסל   ג'ון פורגהאם
 ארץ מקור:  הממלכה המאוחדת
 מספר עונות:  5
 מספר פרקים:  42
 תוכנית המשך:  נשות הכדורגלנים: אקסטרה טיים
 הפקה
 אורך פרק:  45-50 דקות
 שידור
 רשת שידור:  ITV
 רשת שידור בישראל:  yes+, HOT V.O.D
 תקופת שידור מקורית:  8 בינואר 2002 – 15 ביולי 2006
 קישורים חיצוניים
 www.footballerswives.tv
 דף התוכנית ב-IMDb
נשות הכדורגלנים (באנגלית: Footballers' Wives) היא סדרת טלוויזיה בריטית המתמקדת בחייהם של נשות הכדורגלנים בקבוצה בדיונית בשם "ארלס פארק", שלרוב מכונה ה"ספארקס".
עלילה > עונה 1

פרקים 1-8 (8 פרקים)
איאן ולמסלי נרגש כשמוצע לו תפקיד בתור חלוץ בקבוצת "ארלס פארק". במקביל אשתו דונה מתחילה בחיפושים אחר בנם שמסרו לאימוץ לפני תשע שנים. אחותה הבעייתית של דונה, מארי, מגיעה להתארח ומיד גורמת לבעיות כאשר היא שוכבת עם קפטן הקבוצה ג'ייסון טרנר. שרדונה ליין הדוגמנית המפורסמת מצפה לחתונתה עם בן זוגה קייל פסקו, כדורגלן בקבוצה, למרות הפרעותיה של אימו, ג'קי. ג'ייסון ואשתו טניה חוששים לעתידם עקב חתימתו של השחקן החדש סלבטורה ביאג'י. במסיבה שפותחת את עונת המשחק מתעוררת קטטה בין הזוג טרנר לבין פרנק לזלט יו"ר המועדון שבה הוא נפצע קשה ונכנס לתרדמת. טניה תופסת את ג'ייסון ומארי. מסיבת הרווקים של קייל נגמרת בתמונות של איאן בעיתון עם שתי חשפניות. מסיבת הרווקות של שרדונה נגמרת בכך ששני שיכורים גורמים לה לכוויות בגוף. אימו המאמצת של בנם של דניאל, בנם של איאן ודונה, מספרת להם שהוא נעדר. שהחדשות על בנו של איאן מגיעות לעיתונים מנהל הקבוצה סטפן האוזר מציע להם לבקש משמורת על הילד. טניה חווה סיוטים על פרנק ומתחילה להשתמש בקוקאין. דונה מסלקת את איאן מהבית והוא מתגורר במלון יחד עם סלבטורה והשניים הופכים לחברים טובים. קייל ושארדונה מתחתנים והיא גוזרת את שיערה לאחר החתונה בהתקף של דיכאון.
ג'ייסון מאיים להתגרש מטניה והיא סוחטת אותו שיישאר. טניה מתיידדת עם ג'נט דנקלי האחות שמטפלת בפרנק ומשקרת לה בטענה שהיה להם רומן, טניה תופסת את ג'נט מטרידה מינית את פרנק וסוחטת אותה שלא תספר אם היא תשכנע את אשתו ובנו של פרנק שינתקו אותו מהמכונות. איאן חוזר הביתה ומארח את סלבטורה. רגע לפני ניתוקו פרנק מתעורר. ג'ייסון מקבל אזהרה אחרונה מסטפן. שרדונה מקיימת כתבה לעיתון שמוציא את חייהם הפרטיים שלה ושל קייל בצורה רעה, קייל העצבני יוצא למועדון ומתחיל עם בחורה בשם שיינה. ג'ייסון שיושב על הספסל בהוראה של סטפן מוצא נחמה בזרועותיה של ג'קי, אמא של קייל. שיינה רודפת אחרי קייל. מארי מנסה להתחיל עם סלבטורה. פרנק לא זוכר מאורעות ליל התאונה. שארונה חושבת שהיא בהריון אך קייל מגלה שזו ג'קי לאחר שהודיעו לעיתונות, ג'קי מציע שיאמצו את התינוק. איאן מתמנה לסגן קפטן אך מבייש את עצמו במשחק הראשון. דונה שוכבת עם סלבטורה. ג'ייסון מוצא סוכנת חדשה בשם הייזל ביזלי. פרנק המשוכנע שטניה והוא ביחד מחזיר את ג'ייסון לקבוצה ונזכר במעלליה של האחות דנקלי. סלבטורה מתאהב בדונה. הולי ביתם של איאן ודונה נחטפת וסלבטורה משלם את הכופר אך היא לא מוחזרת כנקבע. העונה מסתיימת בכך שפרנק נזכר במה שאירע לו בליל התאונה.
עלילה > עונה 2

פרקים 9-16 (8 פרקים)
חמישה חודשים חלפו מאז סיום העונה הקודמת והולי עדיין נעדרת. טניה תובעת את פרנק בטענה שאנס אותה. ג'קי מוסרת לקייל ושארדונה את התינוק וג'ייסון חושד. איאן מחזיר את הולי הביתה. סטפן מודיע לאיאן שהוא ברשימת ההעברה. ג'ייסון מגלה שהתינוק שלו. שיינה המטרידנית של קייל מתאבדת בבריכה בביתם והמצב מסתבך עד שהייזל מוציאה אותו מזה. טניה שוכבת עם הייזל. ג'ייסון רוצה תינוק וטניה לא. ג'קי מחפשת בית. איאן מגלה על הרומן של דונה וסלבטורה ומשתכן במלון שם הוא בולע כדורים ואלכוהול. טניה נעצרת על אחזקת קוקאין. ג'ייסון וג'קי נחושים להשיג את פאדי התינוק. איאן עוזב את הקבוצה לתמיד. טניה שוכבת עם דריוס נער בן 17 והרכש החדש של הקבוצה. דונה חווה חרטות על קשרה עם סלבטורה וחוזרת לאיאן, במקביל סלבטורה נקלע לזרועותיה של פרדריקה ביתו של סטפן. ג'ייסון חוטף את פאדי, לאחר מכן הוא מסדר את ההדורים עם קייל. ג'ייסון וג'קי מגלים שפאדי חולה במחלה נדירה. טניה וג'ייסון מחליטים לחדש את נדריהם. דריוס מתאהב בטניה שמעוניינת רק בקיום יחסי מין. פרנק סוחט את ג'נט דנקלי כדי להשיג הודאה מטניה. פרדריקה מנסה לגרום לסלבטורה לקנא ומתחילה עם ג'ייסון. ג'קי עוזבת עם התינוק. בסוף העונה הטקס של ג'ייסון וטניה נהרס. סוד מעברה של פרדריקה נחשף. ג'ייסון משתכר ומישהוא דוחף אותו מהגג.
עלילה > עונה 3

פרקים 17-25 (9 פרקים)
העונה השלישית נפתחת במותו של ג'ייסון ושל שרדונה שמתה מאנורקסיה, מה שפוגע קשות בקייל. שלושה שחקנים חדשים חותמים בקבוצה: נואה אלכסנדר, ילד הפלא הארלי לוסון והחלוץ הבינלאומי קונרד גייטס. טניה נישאת לפרנק אך נמשכת לקונרד. ג'קי יוצאת עם מנהל הקבוצה החדש רוג'ר ווב. טניה מתקרבת לקונרד ומעלליו הדו מיניים עם אשתו. רוצחו של ג'ייסון נחשף. אמבר גייטס ובעלה קונרד חייבים כסף לעבריינים. חברתו של הארלי, שאנון מגיעה להתגורר איתו בלונדון ולאחר שהיא מגלה כי אינה תואמת לציפיות המקום עוברת ניתוחים פלסטיים. טניה מגלה שפרנק מרושש. קייל מתחיל להמר. אמבר מנסה להחיות את הקריירה שלה כשחקנית קולנוע בבוליווד. קייל ששקע בחובות חוטף מכה ברגל ולא יכול לשחק יותר. הייזל קונה את הקבוצה וממנה לקייל פיזיותרפיסטית בשם איילין. הארלי ושאנון מתחתנים. פרנק חוטף התקף לב וטניה מתכננת להיפטר ממנו. קונרד מקבל דרישת כופר על חטיפתה של אמבר, טניה מגלה כי שיקרה ומנסה להוכיח זאת לקונרד. נואה מתגלה כהומוסקסואל והייזל מנסה להסתיר זאת. פרנק מת וטניה נהנית מהכסף. קונרד מגלה לטניה שאמבר בהריון. רוג'ר מחזיר את קייל לקבוצה אך קייל מתמכר לאיגרוף. טניה מגלה שקונרד ונואה שכבו. בסוף העונה טניה מגלה כי פרנק השאיר לה הפתעה לפני מותו, הוא קרע את הקונדומים שלו ולכן היא בהריון. טניה אומרת לקונרד שהתינוק שלו.
עלילה > עונה 4

פרקים 26-34 (9 פרקים)
בפתיחת העונה פרנק לוקח את הקבוצה לספרד לחגוג על ניצחונם במשחק החשוב ביותר שהיה להם עד כה. כולם מעוכבים שם לאחר שאחד מהקבוצה מואשם באונס של בחורה בשם קייטי. שחקן חדש בקבוצה הוא ברונו מיליגן, נשוי ללוסי ואב לילדה. טניה ואמבר יולדות יחדיו. נואה מנסה להחביא את נטייתו המינית. הארלי ושאנון משלימים. טניה שוכרת את ג'נט דנקלי כדי שתחליף בין התינוק שלה לשל אמבר. כלבה של אמבר הורג את התינוק שלה והזוג מתאבל בלי לדעת שזהו תינוקה של טניה. טניה וקונרד שוכרים את ג'נט כמטפלת לטרוי. רוג'ר וג'קי מתחתנים. טניה מבקשת מאמבר להיות הסנדקית של טרוי בזמן שהיא לא יודעת שאמבר גילתה על החילוף של התינוקות. שאנון מבקרת את קייטי על מנת לברר מה הסיפור האמיתי שקרה בינה לבין הארלי בספרד. נואה מצטרף לכנסייה שמבטיחה לרפא את נטייתו והוא יוצא עם בתאני אך חווה ספק ב"החלמתו". טניה גונבת את ההצגה בפתיחת מועדנו החדש של ברונו בהצגת טבעת הנישואין החדשה שלה אך לאחר שקנרד מגלה בתוצאות ה-DNA כי טרוי הוא בנה של אמבר האירוסין מבוטלים. הייזל מגלה שאמבר בעלת מניותיה של טניה מה שאומר שהיא עכשיו אחת מבעלות הקבוצה. רוג'ר מחתים את בנו סאב שחקן רכש חדש. נואה נקלע לקשיים עם חברתו. הארלי לא מרוצה שחייו הפרטיים נחשפים בסדרה שמתארת את זוגיותו עם שאנון. דריוס מתמכר לאלכוהול. ברונו מתעצבן שהמועדון שלו מקבל ביקורות גרועות. רוג'ר מעביר את הקבוצה בדיקת סמים וסאב בנו צריך לספק תירוצים להייזל. קונרד מנסה לחזור לאמבר שמוציאה סינגל. סאב משתכר ומנסה להתחיל עם ג'קי. לוסי נפגשת עם ידי מהאינטרנט. אמבר מנסה להעיף את הייזל מהקבוצה אך ללא הועיל. סאב מחבל בטקס הנישואין של רוג'ר וג'קי שרואה את רוג'ר נכנס לבורדל ומתנחמת בזרועותיו של סאב. קונרד אומר לאמבר שנמכר למדריד. ידידה של לוסי מתגלה כחולה נפש שמנסה להרוג אותה ואת אנג'ליקה יחד איתו. ברונו שרודף אחרי לוסי חמוש יורה בטעות בקונרד ומסתיר זאת.
עלילה > עונה 5

פרקים 35-42 (8 פרקים)
אמבר חושדת בברונו על מותו של קונרד. לוסי מגלה שברונו רק התגרש מאשתו הראשונה ועוזבת אותו ביום חתונתם. דריוס נפצע במשחק. טרמיין גדיגבי שחקן חדש בקבוצה משתחרר מהכלא ומגלה שאורסולה העוזרת האישית של חברתו הדוגמנית, ליברטי בייקר גרה איתם. אמבר מנסה לשבור את ברונו. שאנון מוצאת גבר חדש. יחסיהם של אורסולה וליברטי מתפרסמים בעיתון. ברונו מגלה שאמבר ניסתה לשגע אותו. אמבר שמחפשת נקמה הולכת למסיבה של שאנון וקאלום עם רובה, היא פוגעת ברוג'ר ומעוורת אותו. טניה טרנר חוזרת ומנסה לזכות בפאולו, בן זוגה של אווה דה וולף. לאחר שטניה זוכה בפאולו היא עורכת מסיבה. גארי, יו"ר המועדון החדש מקדם את ברונו ומנסה לאנוס את ג'קי. קאלום מנסה להתחיל עם טניה ופאולו נתקף קנאה והורס את הבית. רוג'ר רב עם גארי שגורם למותו. בסוף הסדרה טניה מגלה שפאולו הוא בנה של אווה. לאחר שהיא מנסה להשיג כסף היא מנסה לפתות את גארי ששם לה רעל במשקה.
דמויות > עונה 1

זואי לוקר בתור טניה טרנר. (עונות 1-5)
ג'וליאן טיילפורט בתור ג'קי פסקו ווב. (עונות 1-5)
אליסון ניומן בתור הייזל ביזלי. (עונות 1-4)
גארי לוסי בתור קייל פסקו. (עונות 1-3)
סוזי איימי בתור שרדונה ליין פסקו. (עונות 1-2)
כריסטיאן סולימנו בתור ג'ייסון טרנר. (עונות 1-2)
ג'ון פורגהאם בתור פרנק לזלוט. (עונות 1-3)
ג'ולי לה גראנד בתור ג'נט דנקלי. (עונות 1-2,4, עברה לנשות הכדורגלנים: אקסטרה טיים)
דניאל סוצמן בתור סלבטורה ביאג'י. (עונות 1-2)
נייתן קונסטנס בתור איאן וולמסלי. (עונות 1-2)
קתרין מונג'אן בתור דונה וולמסלי. (עונות 1-2)
פיליפ ברטרטון בתור סטפן האוזר. (עונות 1-2)
סם גרהאם בתור ארצ'י מלו. (עונות 1-2)
מיכייה דרינג בתור מארי מינסהול. (עונה 1)
סטיוארט אנתוני בתור אדם טרנר. (עונה 1)
דמויות > עונה 2

פיטר אש בתור דריוס פריי. (עונות 2-5, עבר לאקסטרה טיים)
ג'סיקה ברוקס בתור פרדי האוזר. (עונה 2)
דמויות > עונה 3

ליילה רואס – אמבר גייטס (עונות 3–5)
ג'סי בירדסל בתור רוג'ר ווב. (עונות 3-5)
שרה ברנד בתור שאנון דונלי לוסון. (עונות 3-5)
בן פרייס בתור קונרד גייטס. (עונות 3-4)
ג'יימי דייוויס בתור הארלי לוסון. (עונות 3-4)
מרסל מקאלה בתור נואה אלכסנדר. (עונות 3-4)
קרוליין סיזיקי בתור אליין הרדי. (עונה 3)
דמויות > עונה 4

הלן לטהם בתור לוסי מיליגן. (עונות 4-5)
בן ריצ'רדס בתור ברונו מיליגן. (עונות 4-5)
טום סוויר בתור סבסטיאן ווב. (עונה 4, עבר לאקסטרה טיים)
דמויות > עונה 5

קרייג גאליבן בתור קאלום ווטסון. (עונה 5)
אורסולה ג'יאנשיני בתור אורסולה רוזן. (עונה 5)
פינה אורצ'ס בתור ליברטי בייקר. (עונה 5)
אנג'לה ריג'ון בתור טרישה ווטסון. (עונה 5)
ג'יי רודן בתור פאולו ברדוסה. (עונה 5)
צ'וקי וניס בתור טרמיין גדיגבי. (עונה 5)
ניקולס בול בתור גארי ראיין. (עונה 5, עבר לאקסטרה טיים)
דמויות > דמויות משניות

פאולה וילקוקס בתור מרגרט לזלט. (עונה 1)
לי אן בייקר בתור לארה בייטמן. (עונות 1-2)
צ'אד שפרד בתור רון בייטמן. (עונות 1-4)
קמילה ביפוט בתור בתאני מורטימור. (עונה 4)
ג'ואן קולינס בתור אווה דה וולף. (עונה 5)
אליין גלובר בתור קטי ג'ונס. (עונה 4)
נשות הכדורגלנים: אקסטרה טיים

עם הצלחתה של הסדרה נוצרה גם סדרת ספין אוף בשם "נשות הכדורגלנים: אקסטרה טיים" (באנגלית: Footballers' Wives: Extra Time). הסדרה עלתה לאוויר ב-26 במאי 2005 וסיימה את שידוריה ב-18 במאי 2006 לאחר שתי עונות שכללו 25 פרקים.
ביטול הסדרה

במאי 2006 הודיעו המפיקים וערוץ ITV על כך שהסדרה לא תמשיך לעונה נוספת. הסיבה לביטול נובעת מנתוני הרייטינג שירדו, בעיקר בעונה החמישית, ומהסדרה מלון בבילון ששודרה באותו זמן במקביל בערוץ BBC One וזכתה להצלחה גבוהה יותר.
ביולי 2006 מערכון של "נשות הכדורגלנים" שנקרא "האחרון ביותר, נשות הכדורגלנים" ("The Last Ever, Ever Footballers' Wives") שודר במהלך אירוע ההתרמה "Sport Relief" ב-BBC. במערכון, שאורכו 6 דקות, הופיעו הדמויות הבולטות מהסדרה ובהן זואי לוקר בתור טניה טרנר וליילה רואז בתור אמבר גייטס לצידו של מנחה המשדר, גרהם נורטון.
קפה גישר

קפה גישר (בערבית: قشر) הוא משקה חם, שנעשה מהרתחת קליפות פולי הקפה, בתימן נפוץ השימוש בו "קהוות אל גישר".
היסטוריה

פולי הקפה הגיעו לתימן מאתיופיה דרך ים סוף לתימן, שם החלו הדרווישים הסופיים להשתמש בפולי הקפה, לצורך טקסיהם.
את הגישר, מרתיחים עם מים קינמון וגנג'ר, למשקה אין טעם של קפה, אלא מזכיר את טעמו של תה שחור, וטעמו מתקתק.
הגישר לא מכיל קפאין, וידוע ברפואה העממית התימנית כמועיל לאבנים בכליות ולעוד מחלות.
ערך זה הוא קצרמרבנושא משקאות. אתם מוזמנים לתרום לוויקיפדיה ו.
רגל קרושה

| --- | --- |
רגל קרושה
רגל קרושה
 
 מאכלים
 מטבח:  המטבח היהודי
 מוצא:  מזרח אירופה
 מרכיבים עיקריים:  עצמות
 ברכתו:  שהכל נהיה בדברו
רגל קרושה (במקור גאַלע או גאַלער גם כאָלאָדעץ מרוסית: Холодец) היא מאכל יהודי מזרח-אירופי, העשוי מרגל בקר או מרגלי תרנגולות.
בתקופות מחסור, משפחות בעיירות במזרח אירופה ניצלו עד תום את כל חלקי הבשר, וכך נוצרו מאכלים כמו השמאלץ, הכבד הקצוץ והרגל הקרושה.
להכנת הרגל הקרושה כמה גרסאות: יש המשתמשים בעצמות רגלי כבש, פרה, עוף ואחרים בעצמות הברך - חלקים עתירי סחוס - הממלא תפקיד חשוב בהכנה, שכן הוא מתפרק בבישול ליצירת ג'לטין. העצמות הנבחרות מבושלות במשך שעות (כשבמטבח הרוסי נהוג להוסיף לבישול סלרי, גזר, בצל ופטרוזיליה), ומתובלות בתבלינים שונים כגון פלפל שחור, מלח בישול, עלי דפנה ושום. לאחר שהעצמות מתרככות, הן נטחנות ומרוסקות. במהלך הקירור, נקרש הרסק, עד להפיכתו לג'ל. לפני הגשתה, יש המקשטים את הרגל הקרושה בשמיר או בפרוסות ביצה קשה.
הרגל הקרושה עשירה בחלבונים ובכולסטרול.
בספרה של רות סירקיס מהמטבח באהבה, מכונה המאכל בשם העברי קריש עוף.
רגל קרושה עם חתיכות עוף
רגל קרושה עם ביצים קשות
רגל קרושה עם חזרת ומלפפון חמוץ
ראו גם

ג'לטין
הערות שוליים

↑  Encyclopedia of Jewish Food ,Wiley, 2010
אולג סוקולוב

| --- | --- |

 לידה:  9 ביולי 1956 (בן 68) לנינגרד, ברית המועצות 
 ענף מדעי:  היסטוריה
 מקום מגורים:  רוסיה
 מקום לימודים:  האוניברסיטה הפוליטכנית של סנקט פטרבורג על שם פיוטר הגדול, אוניברסיטת סנקט פטרבורג
 מנחה לדוקטורט:  ולדימיר רבנובנקוב
 מוסדות:  Institut des sciences sociales, économiques et politiques (9 בנובמבר 2019)  אוניברסיטת סנקט פטרבורג  מכון המדינה להיסטוריה בסנקט פטרבורג 
 פרסים והוקרה:  אביר בלגיון הכבוד (2003) 
 בן או בת זוג:  Anastasia Yeshchenko (?–8 בנובמבר 2019) 
 
אולג ולרייביץ' סוקולוב (ברוסית: Оле́г Вале́рьевич Соколо́в;‏ נולד ב-9 ביולי 1956 בלנינגרד, ברית המועצות) הוא היסטוריון רוסי. פרופסור חבר לשעבר בקתדרה להיסטוריה כללית באוניברסיטת סנקט פטרבורג. סוקולוב הוא מומחה לתולדותיה של צרפת בעיקר בתחום היסטוריה צרפתית כללית וצבאית של ימי הביניים ושלהי המאה ה-18 וראשית המאה ה-19 (תקופת מלחמות נפוליון). הוא חבר האגודה הרוסית להיסטוריה צבאית. כיוזם תנועה לשחזור קרבות היסטוריים בברית המועצות (בהמשך ברוסיה) בדגש על מלחמות נפוליון, השתתף בשחזורי קרבות גדולים מתקופה זו. הוא חיבר מאמרים וספרים רבים אודות התקופה שבה הוא מתמחה. על עבודתו בתחום זה זכה באות לגיון הכבוד.
בנובמבר 2019, לאחר שחולץ מנפילה לנהר בסנקט פטרסבורג, נמצאו בתיקו זוג ידיים קטועות של אישה. בפשיטה שערכה המשטרה בביתו נמצאה גופה מבותרת של סטודנטית שלו לשעבר שעמה היה לו רומן. סוקולוב הודה ברציחתה ובביתור גופתה.
קריירה אקדמית

סוקולוב נולד בלנינגרד, ברית המועצות (כיום סנקט פטרבורג ברוסיה).
בשנת 1979 סיים בהצלחה את לימודיו במכון לפיזיקה באוניברסיטה פוליטכנית של לנינגרד על שמו של קלינין (כיום האוניברסיטה הפוליטכנית של סנקט פטרבורג על שם פיוטר הגדול) וקיבל תואר מהנדס פיזיקה. המשיך את לימודיו בפקולטה להיסטוריה באוניברסיטת סנקט פטרבורג וסיים את לימודיו בהצטיינות יתרה בשנת 1984.
בשנת 1991, הגיש עבודת דוקטורט באוניברסיטת סנקט פטרבורג. נושא העבודה "הקצונה הצרפתית בזמנו של המשטר הישן (המלוכני) ובעת המהפכה הצרפתית 1789-1799)". החל משנת 2000 הוא בעל תואר פרופ' חבר בפקולטה להיסטוריה של אוניברסיטת סנקט פטרבורג. בשנים 1998, 2000 ו-2002 היה פרופסור אורח בסורבון.
בשנת 1999 פרסם עבודת מחקר גדולה אודות צבאו של נפוליון שתורגמה לצרפתית. בהמשך פרסם ספרים נוספים אודות התקופה.
אשמתו ברצח

ב-9 בנובמבר 2019 סוקולוב נעצר על ידי משטרת סנקט פטרבורג בגין רצח תלמידתו לשעבר, אנסטסיה ישצ'נקו, שעבדה איתו על כמה מחקרים אקדמיים על תולדות צרפת, אנסטסיה הייתה בוגרת אוניברסיטת סנקט פטרבורג. לדברי החוקרים, ב-8 בנובמבר, סוקולוב ירה בה בדירתו 4 פעמים. למחרת ניסר את גופתה וניסה להטביע את חלקי הגופה בנהר המויקה.
לדברי סנגורו אלכסנדר פוצ'וייב, סוקולוב הסגיר את עצמו ומוכן לעבור הסתכלות פסיכיאטרית. בנוסף טען כי סוקולוב פעל תחת לחץ גדול.
ב-11 בנובמבר סוקולוב נידון בפני בית הדין האזורי של אוקטיאברסקי והואשם בביצוע פשע חמור. הוסכם כי יש להשימו במעצר בית לחודשיים עד ל-8 בינואר 2020 בכלא קרסטי הידוע לשמצה. בשל חומרת הפשיעה, לחקירה הצטרפו גם חוקרים פדרליים של ועדת החקירות.
לאחר שהושם במעצר בית, באוניברסיטת סנקט פטרבורג הודיעו על פיטוריו מתפקיד ראש המכון להיסטוריה. ב-25 בדצמבר 2020 נמצא אשם, ובית משפט ברוסיה גזר עליו 12.5 שנות מאסר בגין רצח תלמידתו וביתור גופתה.